Roskismerkintä ei yksin riitä. Erilliskeräysmerkintä eli pyörillä varastettu roska-astia, jonka päälle on vedetty rasti, osoittaa, että paristoja, akkuja tai sähkö- ja elektroniikkalaitteita ei saa hävittää sekajätteen mukana, vaan ne pitää kerätä erikseen muista jätteistä. Lainsäädännön mukaan roskismerkintä pitää olla sähkö- ja elektroniikkalaitteissa, akuissa ja paristoissa. Merkinnän pitää olla tuotteessa, mutta jos se ei ole mahdollista, niin tuotteen pakkauksessa, käyttöohjeissa tai takuutiedoissa. Merkintään liittyy myös tuottajavastuun velvoitteita.
Tuottajalla, joka on tuotteen valmistaja tai tuotteen Suomeen tuova yritys, on vastuu tuotteen jätehuollon kustannuksista, kun tuote poistetaan käytöstä. Tuottajavastuu koskee mm. sähkö- ja elektroniikkalaitteita, akkuja, paristoja ja pakkauksia.
Suomessa tuottajavastuuseen liittyvistä asioista vastaa Pirkanmaan ELY-keskus.